|  |
| --- |
|  |
| **Република Србија** |
| **МИНИСТАРСТВО ГРАЂЕВИНАРСТВА,** |
| **САОБРАЋАЈА И ИНФРАСТРУКТУРЕ** |
| **Број: 404-02-31/2/2018-02** |
| **Датум: 18.04.2018. године** |
| **Немањина 22-26, Београд** |

**ПРЕДМЕТ: Појашњење конкурсне документације за ЈН 18/2018, Пројекат за грађевинску дозволу и Техничка контрола ПГД за проширење капацитета терминала за расуте и генералне терете Луке Смедерево**

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећи одговор, на питање:

**Питање 1.**

Као додатни услов у одељку кадровског капацитета, наведен је доказ: Да планирани одговорни пројектанти који ће решењем бити именован за одговорне пројектанте у предметној јавној набавци поседују лиценцу Инжењерске коморе Србије, и то: „ одговорни пројектант геодетских пројеката са лиценцом 372, 1 извршилац „ и “ одговорни пројектант геодетских радова са лиценцом 372, 1 извршилац “.

Да ли је грешка у тексту или се траже 2 (два) извршиоца са лиценцом 372?

**Одговор:**

Следи измена конкурсне документације.

**Питање 2.**

Као додатни услов у одељку пословног капацитета, тражено је: Да располаже неопходним пословним капацитетом: да је у предходних 5 (пет) обрачунских година као понуђач или члан групе, рачунајући од дана објављивања позива за подношење понуда извршио квалитетно и у уговореном року најмање 1 (један) уговор о изради пројектне документације – Пројекта за грађевинску дозволу или Главног пројекта за изградњу луке, што се доказује: Потврда о реализацији уговора о изради пројектне документације – пројекта за грађевинску дозволу или главног пројекта.

Да ли прихватае као валидну потврду, уколико понуђач поседује потврду на свом обрасцу, али без наведеног облика заступања.

**Одговор:**

У обрасцу Потврде о реализацији уговора за услуге за које се тражи потврда се тражи облик наступања као елемент који садржи Образац.

Наручилац ће прихватити Потврду Понуђача и без наведеног облика наступања.

**Питање 3.**

У поглављу „Вредновање тима стручњака ( квалитет ангажованих кадрова), који ће бити именовани као одговорни пројектанти за израду пројекта за грађевинску дозволу за проширење капацитета терминала за расуте и генералне терете Луке Смедерево и то за:

* Вршиоца техничке контроле за грађевинске конструкције у луци подразумевају пројекте за грађевинске конструкције у путничким и теретним лукама.
* Вршиоца техничке контроле саобраћајница у луци подразумевају пројекте за саобраћајнице у путничким и теретним лукама.
* Вршиоца техничке контроле грађевинских објеката хидроградње у лукама подразумевају пројекте за грађевинске објекте хидроградње у путничким и теретним лукама што се доказује потврдама о ангажовању стручњака.

Да ли прихватате као валидне потврде, уколико понуђач поседује потврде на свом обрасцу али без наведених адреса стручњака.

**Одговор:**

Наручилац ће прихватити потврде без наведених адреса стручњака